Diari Oficial de la Generalitat Valenciana


Sumari del DOGV 6021, del 26-05-2009 (2009/5828)

RESOLUCIÓ de 12 de maig de 2009, de les direccions generals d'Ordenació i Centres Docents i d'Avaluació, Innovació i Qualitat Educativa i de la Formació Professional, de la Conselleria d'Educació per la qual s'autoritzen Programes de Qualificació Professional Inicial en centres públics per al curs 2009/2010.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6021

Data del DOGV
:   26-05-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/5828


Data del document
:   12-05-2009

Organisme emissor
:   Conselleria d'Educació

Tipus de document
:   Resolució

Correcció d'errades

Anàlisi jurídica

 Descriptors 

:   * reforma de l'ensenyament
    * ensenyament secundari
    * centre d'ensenyament
    * política educativa
    * legislació escolar
    * ensenyament professional

RESOLUCIÓ de 12 de maig de 2009, de les direccions generals d'Ordenació i Centres Docents i d'Avaluació, Innovació i Qualitat Educativa i de la Formació Professional, de la Conselleria d'Educació per la qual s'autoritzen Programes de Qualificació Professional Inicial en centres públics per al curs 2009/2010. [2009/5828]
La Resolució de 20 de gener de 2009 (DOCV número 5943 de 29.01.09) de la Direcció General d'Avaluació, Innovació i Qualitat Educativa i de la Formació Professional dicta instruccions per a la renovació i sol·licitud de Programes de Qualificació Professional Inicial de les modalitats Aules, Aules Polivalents, Tallers, Tallers Polivalents i Programes de Qualificació Professional Inicial Especial, regulats per l'Orde de 19 de maig de 2008 (DOCV número 5.790 de 23.06.08) de la Conselleria d'Educació, en Instituts d'Educació Secundària, Seccions d'Educació Secundària Obligatòria, Instituts de Formació Professional Superior, Centres Integrats Públics de Formació Professional i Centres d'Educació Especial.
D'acord amb el que establix la mencionada resolució, es resol:
Primer
Autoritzar per al curs 2009/2010 els Programes de Qualificació Professional Inicial a Alacant (annex I) Castelló (annex II) i València (annex III).
Segon
Preveure les actuacions oportunes a fi que, en compliment de l'apartat 7 de la mencionada Resolució de 20 de gener de 2009, el centre reba en concepte d'inici i desenrotllament del corresponent o corresponents Programes de Qualificació Professional Inicial un increment pressupostari en la partida de gastos de funcionament a càrrec del capítol II del programa 421.50.
Tercer
La direcció d'aquells centres que, tenint Programes de Qualificació Professional Inicial per al curs 2009/2010 segons esta resolució, no els pogueren posar en funcionament, haurà de comunicar-ho abans del 30 de setembre de 2009 a les corresponents direccions territorials d'Educació així com a la Direcció General d'Avaluació, Innovació i Qualitat Educativa i de la Formació Professional exposant els motius al respecte.
Quart
Aquells centres que tenint aprovats més d'un grup de 2n nivell de la modalitat d'Aula tingueren en el mes de setembre una disminució de matrícula tal, que permetera la reducció dels mateixos, hauran de comunicar-ho a les corresponents direccions territorials, així com a la Direcció General d'Avaluació, Innovació i Qualitat Educativa i de la Formació Professional, abans del 30 de setembre de 2009.
Quint
La direcció dels centres remetrà a la Direcció General d'Avaluació, Innovació i Qualitat Educativa i de la Formació Professional així com a la Direcció Territorial corresponent els annexos IV (documentació d'inici) i V (fitxa estadística) abans del 30 de setembre de 2009, degudament omplits i que es troben en la web de la conselleria, en l'apartat de Formació Professional.
Sext
Tots els impresos relatius a l'organització, divulgació i d'ús acadèmic dels Programes de Qualificació Professional Inicial inclouran l'anagrama i text del Fons Social Europeu.
València, 12 de maig de 2009.- El director general d'Ordenació i Centres Docents: Francisco Baila Herrera. La directora de general de Avaluació, Innovació i Qualitat Educativa i de la Formació Professional: Auxiliadora Hernández Miñana.